|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ  ΠΑΝΕΠΙΣΤΗΜΙΟ ΙΩΑΝΝΙΝΩΝ  ΠΡΥΤΑΝΕΙΑ  ΓΕΝΙΚΗ ΔΙΕΥΘΥΝΣΗ  ΔΙΟΙΚΗΤΙΚΩΝ ΥΠΗΡΕΣΙΩΝ &  ΑΚΑΔΗΜΑΪΚΩΝ ΥΠΟΘΕΣΕΩΝ  ΔΙΕΥΘΥΝΣΗ ΔΙΟΙΚΗΤΙΚΟΥ  ΤΜΗΜΑ ΠΑΝΕΠΙΣΤΗΜΙΑΚΩΝ ΟΡΓΑΝΩΝ  Πληροφορίες: Ε. Σταύρου  Τηλέφωνο: 26510-07104  Ηλεκτρ. διεύθυνση: estavrou@uoi.gr  Ταχ.Διεύθυνση: Πανεπιστημιούπολη Ιωαννίνων, 45110 Ιωάννινα | Ιωάννινα, 28 Απριλίου 2023  Αριθμ. Πρωτ.: 15972  Προς  Όλα τα Μέλη Ε.Τ.Ε.Π.  του Πανεπιστημίου Ιωαννίνων |

ΠΡΟΚΗΡΥΞΗ ΔΙΕΝΕΡΓΕΙΑΣ ΕΚΛΟΓΩΝ

ΓΙΑ ΤΗΝ ΑΝΑΔΕΙΞΗ ΕΚΠΡΟΣΩΠΟΥ ΤΩΝ ΜΕΛΩΝ ΤΟΥ ΕΙΔΙΚΟΥ ΤΕΧΝΙΚΟΥ ΕΡΓΑΣΤΗΡΙΑΚΟΥ ΠΡΟΣΩΠΙΚΟΥ **(Ε.Τ.Ε.Π)** ΤΟΥ ΠΑΝΕΠΙΣΤΗΜΙΟΥ ΚΑΙ ΤΟΥ ΑΝΑΠΛΗΡΩΤΗ ΤΟΥ

ΣΤΗ ΣΥΓΚΛΗΤΟ ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ

Η ΠΡΥΤΑΝΗΣ

ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ

Έχοντας υπόψη:

1. Τις διατάξεις των άρθρων 16, 40, 41, 450 του ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις» (Α΄ 141).
2. Τις διατάξεις της παρ.β του άρθρου 412, της παρ.1 του άρθρου 413 του ν. 4957/2022 (Α΄141).
3. Τις διατάξεις του άρθρου 192 του ν.4823/2021 (Α΄136).
4. Τις διατάξεις του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ) 2019/1024) – Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972) και άλλες διατάξεις» (Α΄ 184).
5. Την υπό στοιχεία 123024/Ζ1/06.10.2022 Κοινή Υπουργική Απόφαση (Β΄5220).
6. Την υπό στοιχεία 5204/11.11.2021 Υπουργική Απόφαση (Β΄5244).

7. Την υπό στοιχεία 8501/21.12.2022 Διαπιστωτική Πράξη εκλογής της Πρυτάνεως του Πανεπιστημίου Ιωαννίνων (Υ.Ο.Δ.Δ. 1201).

8. Την υπ΄ αριθμ. 22444/31.08.2021 Προκήρυξη εκλογών για την ανάδειξη εκπροσώπων μελών Ε.Τ.Ε.Π. τακτικού – αναπληρωματικού στη Σύγκλητο του Πανεπιστημίου Ιωαννίνων.

9. Το υπ’ αριθμ. 992/15.09.2021 έγγραφο της Εφορευτικής Επιτροπής για τη διενέργεια εκλογών ανάδειξης εκπροσώπων Ε.Τ.Ε.Π στη Σύγκλητο του Πανεπιστημίου Ιωαννίνων.

**ΠΡΟΚΗΡΥΣΣΕΙ**

Εκλογές για την ανάδειξη εκπροσώπου των μελών **Ειδικού Τεχνικού Εργαστηριακού Προσωπικού (Ε.Τ.Ε.Π)** του Πανεπιστημίου Ιωαννίνων, και του/της αναπληρωτή/τριας το/της στη Σύγκλητο του Πανεπιστημίου Ιωαννίνων, με ετήσια θητεία που άρχεται την 1η Σεπτεμβρίου 2023 και λήγει την 31η Αυγούστου 2024.

Ο/Η εκπρόσωπος των μελών Ε.Τ.Ε.Π. και ο/η αναπληρωτής/τρια το/της στη Σύγκλητο αναδεικνύονται με καθολική, άμεση και μυστική ψηφοφορία. Η εκλογική διαδικασία διενεργείται αποκλειστικά ηλεκτρονικά μέσω του ειδικού πληροφοριακού συστήματος με την ονομασία «Ψηφιακή Κάλπη ΖΕΥΣ» της ανώνυμης εταιρείας του ελληνικού δημοσίου, με την επωνυμία «Εθνικό Δίκτυο Υποδομών Τεχνολογίας και Έρευνας Α.Ε» (Ε.Δ.Υ.Τ.Ε. Α.Ε.).

Ημερομηνία διεξαγωγής των εκλογών ορίζεται η **27η Ιουνίου 2023, ημέρα Τρίτη** και για το χρονικό διάστημα από τις **8:00 έως 14:00.** Εάν η διαδικασία αποβεί άγονη επαναλαμβάνεται την επομένη εργάσιμη ημέρα, ήτοι 28 Ιουνίου 2023, ημέρα Τετάρτη την ίδια ώρα με τον ίδιο τρόπο.

Δικαίωμα υποβολής υποψηφιότητας για τη θέση του/της εκπροσώπου των μελών Ε.Τ.Ε.Π. έχουν όλα τα μέλη της προαναφερόμενης κατηγορίας υπό τις προϋποθέσεις που τίθενται στην παρ. 4 του άρθρου 41 του ν. 4957/2022.

Οι υποψηφιότητες υποβάλλονται από τους/τις ενδιαφερόμενους/νες από την ημερομηνία ανάρτησης της προκήρυξης στο πρόγραμμα «ΔΙΑΥΓΕΙΑ» έως και τις 6 Ιουνίου 2023 και ώρα 14:00, αποκλειστικά μέσω ηλεκτρονικού ταχυδρομείου στη διεύθυνση protocol@uoi.gr και διαβιβάζονται στο Όργανο Διενέργειας Εκλογών μετά το πέρας της καταληκτικής ημερομηνίας υποβολής τους.

Κάθε υποψήφιος/α μπορεί να παραιτηθεί από την υποψηφιότητά του/της, με γραπτή δήλωση του/της μέσω ηλεκτρονικού ταχυδρομείου στη διεύθυνση protocol@uoi.gr το αργότερο έως τη δέκατη ημέρα πριν από τη διεξαγωγή της ψηφοφορίας.

Το εκλεκτορικό σώμα για την ανάδειξη εκπροσώπου των μελών του Ειδικού Τεχνικού Εργαστηριακού Προσωπικού (Ε.Τ.Ε.Π), και του/της αναπληρωτή/τριας του/της, αποτελείται από το σύνολο των μελών της οικείας κατηγορίας ειδικού διδακτικού προσωπικού, που υπηρετούν στο Πανεπιστήμιο Ιωαννίνων κατά τον χρόνο διενέργειας των εκλογών για την ανάδειξη των εκπροσώπων στη Σύγκλητο. Από το εκλεκτορικό σώμα εξαιρείται τυχόν προσωπικό που τελεί σε καθεστώς αναστολής καθηκόντων ή σε άδεια άνευ αποδοχών.

Για κάθε εκλογική διαδικασία ορίζεται το Όργανο Διενέργειας Εκλογών (Ο.Δ.Ε.), ήτοι τριμελής Εφορευτική Επιτροπή αποτελούμενη από τρία (3) τακτικά και ισάριθμα αναπληρωματικά μέλη. Με επιμέλεια του αρμόδιου οργάνου για την έκδοση της προκήρυξης, διενεργείται ηλεκτρονική κλήρωση για την ανάδειξη των μελών της Εφορευτικής Επιτροπής μεταξύ του συνόλου των μελών της οικείας κατηγορίας προσωπικού που υπηρετεί στο Πανεπιστήμιο Ιωαννίνων, εξαιρουμένων των μελών που έχουν υποβάλει υποψηφιότητα. Εάν ο αριθμός των υπηρετούντων μελών είναι μικρότερος από τον αριθμό έξι (6) και δεν επαρκεί για την ανάδειξη τριμελούς Εφορευτικής Επιτροπής, με ηλεκτρονική κλήρωση αναδεικνύεται ένα (1) μέλος, το οποίο αναλαμβάνει τα καθήκοντα του Ο.Δ.Ε.

Η ηλεκτρονική ψηφοφορία της εκλογικής διαδικασίας ορίζεται με βάση το άρθρο 10 της υπό στοιχεία 123024/Ζ1/06.10.2022 Κοινής Υπουργικής Απόφασης (ΦΕΚ 5220/τ.Β΄/07.10.2022).

Το αρμόδιο όργανο Διενέργειας Εκλογών (Ο.Δ.Ε) προβαίνει σε ενέργειες σχετικά με την ολοκλήρωση της διεξαγωγής της εκλογικής διαδικασίας, τη σύνταξη των πρακτικών καταμέτρησης και εκλογής και τα αποτελέσματα, σύμφωνα με τα όσα αναφέρονται στο άρθρο 11 της υπό στοιχεία 123024/Ζ1/06.10.2022 Κοινής Υπουργικής Απόφασης (ΦΕΚ 5220/τ.Β΄/07.10.2022).

Η παρούσα προκήρυξη αναρτάται στον πρόγραμμα «ΔΙΑΥΓΕΙΑ» και στην ιστοσελίδα του Πανεπιστημίου Ιωαννίνων.

Η Πρύτανης

Άννα Κ. Μπατιστάτου

Εσωτερική Διανομή

-Γραμματεία Πρυτανείας

-Γραφείο Αντιπρύτανη Διοικητικών και Οικονομικών Υποθέσεων

-Γραφείο Αντιπρύτανη Ακαδημαϊκών Υποθέσεων και

Φοιτητικής Μέριμνας

-Γραφείο Αντιπρύτανη Έρευνας, Καινοτομίας και Ανάπτυξης

-Γραφείο Αντιπρύτανη Διεθνών Σχέσεων, Εξωστρέφειας και

Δια Βίου Μάθησης

-Γραμματεία Συγκλήτου

-Γραμματεία Συμβουλίου Διοίκησης

-Διεύθυνση Διοικητικού

-Κοσμητείες

-Γραμματείες Τμημάτων

-Σύλλογος Ε.Τ.Ε.Π.